— Ад сям’і залежыць шмат што: светаадчуванне, звычкі, характар. Толькі сям’я прывучае дзіця чытаць! Кніга — лепшы сябар, традыцыя ўсіх часоў і сямейная каштоўнасць. Я заўсёды любіў чытаць свайму сыну, а сёння — па-беларуску ўнучцы, каб з дзяцінства разумела і любіла родную мову. У нашай краіне жывуць таленавітыя пісьменнікі, якіх варта ведаць і паважаць. Што да класічнай літаратуры — гэта наш скарб і скарб нашай будучыні. Абавязковы клопат сённяшняга грамадства — данесці яе сэнс і багацце да малодшага пакалення. Мае бацькі ў дзяцінстве таксама чыталі мне збольшага па-беларуску, расказвалі пра пісьменнікаў і паэтаў, так і падштурхнулі да літаратуры.